EkBass/fiwiki-20250220-pages-articles huggingface dataset:
Robert Wood Johnson Medical School

Robert Wood Johnson Medical School (lyh. RWJMS) on yksi niistä kahdeksasta oppilaitoksesta, joista muodostuu University of Medicine and Dentistry of New Jersey (UMDNJ; New Jerseyn lääketieteen ja hammaslääketieteen yliopisto). RWJMS toimii kolmella kampuksella New Jerseyssä: Piscatawayssa, New Brunswickissa ja Camdenissa. Lääketieteessä on 21 perustutkimus- ja kliinistä osastoa runsaasti kliinisiä ohjelmia ja päivystyspaikkoja seudulla. Oppilaitoksen uusia osastoja ovat ensihoidon ja päivystyslääketiede, silmätaudit, sädehoito ja ortopedia. ==Aiheesta muualla== *Robert Wood Johnson Medical School Luokka:New Jerseyn yliopistot ja korkeakoulut
Seppo Hiltunen

Seppo Juhana Hiltunen (vuoteen 1945 Virtanen; 22. toukokuuta 1940 Helsinki – 3. heinäkuuta 2015 EspooKuolinilmoitus. Helsingin Sanomat 11.7.2015, s. C 17.) oli suomalainen kirjakauppias. Hän toimi antikvaarisena kirjakauppiaana Helsingissä vuodesta 1973 lähtien. Nuoren Voiman Liitto myönsi Hiltuselle Nuori Voima -palkinnon 2005. ==Elämä ja ura== Hiltunen aloitti antikvariaattiuransa jo nuorena miehenä äidinisänsä Oskari Hiltusen (1890–1964) liikkeessä Yrjönkadulla. Hiltunen kirjoitti ylioppilaaksi Helsingin normaalilyseosta 1958. Hän suoritti nopeasti merkonomintutkinnon Suomen liikemiesten kauppaopistosta 1960 ja toimi pitkään Vakuutus Oy Pohjolan ja Metallityöväen liiton palveluksessa. Samalla hän suoritti opintoja Helsingin yliopistossa aineyhdistelmänään filosofia, yleinen historia ja kansatiede ja valmistui filosofian maisteriksi 1970. Vuonna 1969 valmistuneen gradun aihe oli Platon ja demokratia. Hiltusen kiinnostus Platoniin säilyi koko loppuelämän ajan. Ensimmäisen oman antikvariaattinsa Hiltunen perusti Torkkelinkadulle (1973–1976). Sittemmin hän piti liikettä myös Viherniemenkadulla Hakaniemen torin laidalla (1976–2009) ja Sofiankadulla (1985–2015). Hiltunen pyrki toiminnallaan edistämään koko antikvariaattialaa. Hän oli mukana ajamassa uudistuksia ja käytti julkisuuttaan hyväksi tuodakseen positiivista mainetta antikvaarisille kirjakaupoille. Ammatissaan kerryttämäänsä kokemusta hän jakoi epäitsekkäästi muille toimien monen aloittelevan kauppiaan mentorina ja taustavaikuttajana. Hiltunen tunnettiin poikkeuksellisen halvasta hintatasostaan, minkä johdosta hän sai kollegoiltaan pisteliääksi tarkoitetun lempinimen ”Halpa-Hiltunen”. Halvat hinnat eivät kuitenkaan kertoneet huonosta tasosta, vaan se oli edellytys kirjojen liikkuvuudelle, joka oli Hiltusen mukaan tärkeä asia. Hän oli sitä mieltä, että tiede hyötyi enemmän siitä, että hän myi sitä, kuin siitä, että hän tekisi itse sitä. Hiltusen antikvariaatti Sofiankadulla Senaatintorin kupeessa muodostui yhdeksi Helsingin maamerkeistä. Hänen antikvariaattinsa mainitaan jopa Helsinki-aiheisessa lautapelissä ”Nähdään kellon alla”. Antikvariaatti Sofia sijaitsee nykyisin muutaman korttelin päässä osoitteessa Vuorikatu 5. == Lähteet == * * ===Viitteet=== Luokka:Antikvaariset kirjakauppiaat Luokka:Suomalaiset yrittäjät Luokka:Suomalaiset kirjakauppiaat Luokka:Vuonna 1940 syntyneet Luokka:Vuonna 2015 kuolleet
Sonia Rykiel

Sonia Rykiel (25. toukokuuta 1930 Pariisi – 25. elokuuta 2016 Pariisi ) oli ranskalainen muotisuunnittelija. Puolanjuutalaista syntyperää oleva Rykiel syntyi Pariisissa ja aloitti 17-vuotiaana työn näyteikkunasomistajana pariisilaisessa vaatekaupassa. Hän avioitui hienoja asuja myyvän boutiquen omistajan kanssa. Kun Rykiel ei vuonna 1962 raskautensa aikana löytänyt sopivia vaatteita, hän hyödynsi miehensä venetsialaista tavarantoimittajaa ja suunnitteli omia. Rykiel loi ensimmäiset äitiysmekot ja pienet puserot. Pusero on hänen symbolinsa, ja Women's Wear Daily -lehti nimesi hänet vuonna 1972 "neuleiden kuningattareksi". Puseron hän palautti seitsemän kertaa korjattavaksi ennen kuin oli tyytyväinen siihen. Sen jälkeen hän kokeili malleja, joissa saumat ovat ulkopuolella, poisti palteet ja vuorin ja suunnitteli hajuvesiä, joista '7e Sens' oli ensimmäinen. Ensimmäinen vaateluomus sai nimen Poikaparan pusero, ja hän ryhtyi myymään sitä miehensä vaatemerkillä "Laura". Se pääsi Ellen kanteen ja nosti hänet maineeseen. Rykiel oli ensimmäinen suunnittelija, joka jätti saumat näkyviin ja painatti kirjoitusta puseroihin. Hän suosi erityisesti pitkiä kapeita puseroita ja pieniä villaneuleita, suuria hihankäänteitä ja pitkiä huiveja. Hänen värejään olivat beige, harmaa, tummansininen ja hiilenharmaa. Vuonna 1980 Rykiel äänestettiin yhdeksi maailman kymmenestä tyylikkäimmästä naisesta. Hän osoitti, että neuleet pysyvät muodissa mukana. Hänen tyttärensä Nathalie työskenteli hänen kanssaan. Rykiel on kirjoittanut useita alan kirjoja ja lasten satukokoelman. Sonia Rykiel sairasti Parkinsonin tautia vuosia ja menehtyi Pariisissa 25. elokuuta 2016. ==Lähteet== == Aiheesta muualla == * Sonia Rykielin sivusto * Sonia Rykielin muistokirjoitus Helsingin Sanomissa Luokka:Ranskalaiset muotisuunnittelijat Luokka:Vaatemerkit Luokka:Vuonna 1930 syntyneet Luokka:Vuonna 2016 kuolleet
Azure Dreams

Azure Dreams on Konamin kehittämä ja julkaisema tietokoneroolipeli. Peli julkaistiin vuonna PlayStationille ja vuonna Game Boy Colorille. == Juoni == Tarina sijoittuu kaupunkiin nimeltä Monsbaiya, jonka lähellä sijaitsee Monster Tower, hirviötorni. Alussa pelaaja joutuu valitsemaan sankarilleen mieluisensa nimen, mutta myös pelin ehdottamaa nimeä Koh voi käyttää. Monsbaiyassa sataa, ja sankarin läheiset juttelevat siitä, kuinka sankarin isä on selvinnyt ensimmäisenä ihmisenä hirviötornin ylimmälle kerrokselle. Pian salama iskee torniin, ja sankarin äiti, Wreath on huolissaan miehestään Guysta. Oveen koputtaa piikkipäinen hirviö, ja Wreath sanoo sillä olevan yllään Guyn ”monster collar”, joka tarkoittaa että hirviö on Guyn. Wreth kuitenkin järkyttyy huomatessaan hirviön tulleen ilman Guyta. Kohin täyttäessä 15 vuotta hän menee hirviötorniin, yrittäen päästä ylimmälle kerrokselle näkemään, mitä hänen isälleen tapahtui. == Aiheesta muualla == * * Luokka:Vuoden 1997 videopelit Luokka:PlayStation-pelit Luokka:Game Boy Color -pelit Luokka:Roguelike-pelit
Greatest Hits (Nazareth)

Greatest Hits on Nazarethin kokoelma-albumi vuodelta 1975. == Kappaleet == # Razamanaz # Holy Roller # Shanghai’d in Shanghai # Love Hurts # Turn On Your Receiver # Bad Bad Boy # This Flight Tonight # Broken Down Angel # Hair Of The Dog # Sunshine # My White Bicycle # Woke Up This Morning === Castlen 1996 remasteroidun version bonuskappaleet === # * Morning Dew (alkuperäinen versio) # Love Now You’re Gone # Carry Out Feelings # I Want To Do Everything For You # Expect No Mercy === Salvo Recordsin 2010 remasteroidun version bonuskappaleet === # * Expect No Mercy # Telegram # Just To Get Into It # Teenage Nervous Breakdown # Morning Dew # Go Down Fighting # Dream On # Every Time It Rains Luokka:Vuoden 1975 kokoelma-albumit Luokka:Nazarethin albumit
Close Enough for Rock ’N’ Roll

Close Enough for Rock 'N' Roll on Nazarethin studioalbumi vuodelta 1976. Albumi ei menestynyt Euroopassa ja Isossa-Britanniassa enää yhtä hyvin kuin aiemmat albumit, mutta Pohjois-Amerikassa menestys oli parempi. Salvon vuoden 2010 remasteroitu versio julkaistiin tuplana Play 'n' the Game-albumin kanssa. ==Kappaleet== #Telegram: (Agnew/Charlton/McCafferty/Sweet/Hillman/McGuinn) - 7:46 -Part 1: On Your Way -Part 2: So You Want To Be A Rock 'N' Roll Star -Part 3: Soundcheck -Part 4: Here We Are Again #Vicki - 2:24 #Homesick Again - 4:30 #Vancover Shakedown - 4:04 #Born Under The Wrong Sign - 3:56 #Loretta - 3:18 #Carry Out Feelings - 3:18 #Lift The Lid - 3:51 #You're The Violin (Barry) - 4:43 *kaikki kappaleet Agnew/Charlton/McCafferty/Sweet ellei toisin mainita ===Castlen 1999 remasteroidun version bonuskappaleet=== # * Holy Roller - 3:23 #You're The Violin (single edit) - 3:35 #Carry Out Feelings (USA-singleversio) - 3:19 ===Eaglen 30-vuotisjuhlapainoksen bonuskappaleet=== # * My White Bicycle (Hopkins/Burgess) #You're The Violin (single-edit) #Loretta (vaihtoehtoversio) #Carry Out Feelings (vaihtoehtoversio) #Lift The Lid (vaihtoehtoversio) #My White Bicycle (single-versio) #Telegram (edit): -Part 1: On Your Way -Part 2: So You Want To Be A Rock 'N' Roll Star ==Muusikot== *Dan McCafferty: laulu *Manny Charlton: kitara *Pete Agnew: basso, kitara, piano, laulu *Darrell Sweet: rummut, perkussio Luokka:Nazarethin albumit Luokka:Vuoden 1976 albumit
Ilmajoen rautatieasema

Ilmajoen rautatieasema () oli rautatieliikennepaikka Suomen rataverkkoon kuuluvalla rataosalla . Thure Hellströmin suunnittelema jugendtyylinen ja V-luokan tyyppipiirustusten mukaan tehty asema sijaitsee Ilmajoen Palonkylässä. Henkilöliikenne lopetettiin koko rataosan tavoin vuonna 1968. Miehitys poistettiin 1990, tavaraliikenne lopetettiin 2002, ratapiha purettiin 2006 ja liikennepaikka lakkautettiin 2007. Asemarakennus on myyty yksityisomistukseen kunnostettavaksi. Museovirasto on luokitellut asema-alueen Suomen valtakunnallisesti merkittäviin rakennettuihin kulttuuriympäristöihin. ==Lähteet== * ===Viitteet=== Luokka:Ilmajoen rautatieliikennepaikat Luokka:Etelä-Pohjanmaan lakkautetut rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa
Kari Rannanpää

Eino Armas Kukkonen, kirjailijanimeltään Kari Rannanpää, (16. kesäkuuta 1895 Puolanka – 18. tammikuuta 1991) oli suomalainen taidemaalari ja kirjailija. Hän oli myös tunnettu ja arvostettu opettaja. == Teoksia == * Suomalaisen lentäjän tarina, romaani, tekijän kuvittama. Kustannus Oy Kirja, Helsinki 1918 * Ystävän ääni. Tarina rajan tältä ja tuolta puolen. Kustannus oy Kirja, Helsinki 1926 == Lähteet == * Suomen kirjailijat tietokanta * Suomen kuvataiteilijat matrikkeli * Kotimaiset scifi- ja fantasiakirjat 1887-2005 * Antiikkia, antiikkia -ohjelma Luokka:Suomalaiset kirjailijat Luokka:Suomalaiset taidemaalarit Luokka:Suomalaiset opettajat Luokka:Vuonna 1895 syntyneet Luokka:Vuonna 1991 kuolleet
Santeri Levas

Benno Alexander (Santeri) Levas (vuoteen 1936 Lehmann; 8. helmikuuta 1899 Helsinki – 10. maaliskuuta 1987 Helsinki) oli suomalainen kirjailija ja harrastetaidevalokuvaaja. Koulutukseltaan hän oli filosofian maisteri (1936) ja valantehnyt kielenkääntäjä. Hän käytti kirjailijanimiä Santeri Levas, Benno A. Piispanen ja Benno A. Lehmann. Piispanen oli hänen äitinsä Hertha Lehmannin tyttönimi; hänen isänsä oli vakuutusjohtaja Nicolai Lehmann.Liukkonen, Voitto (toim.): Suuri kansalaishakemisto II, s. 135. Kustannusosakeyhtiö Puntari 1967. ==Ura== Levas työskenteli KOP:n ulkomaisena kirjeenvaihtajana, yleisprokuraattorina ja osastopäällikkönä (1923–1962) ja teki opintomatkoja eri puolille Eurooppaa. Hän toimi säveltäjä Jean Sibeliuksen sihteerinä lähes 20 vuotta (1938–1957) ja julkaisi tästä kaksiosaisen elämäkerran vuosina 1957–1960. Elämäkerran lyhennelmä julkaistiin viron ja englannin kielellä. Levaksen valokuvia ja valokuvauskirjoituksia julkaistiin Ruotsissa, Saksassa, Itävallassa ja Sveitsissä. Hän osallistui myös kansainvälisiin valokuvanäyttelyihin. Levas oli helsinkiläisen Kameraseura ry:n puheenjohtaja vuodet 1942–1945 ja Suomen Kameraseurojen Liiton puheenjohtajana vuodet 1946–1952. Hänelle myönnettiin FIAP:n (Fédération internationale de l'art photographique) kunniajäsenyys ja Royal Photographic Societyn ARPS-arvo (Associateship of the Royal Photographic Society).Santeri Levas. Kuka kuvasi? Suomen valokuvataiteen museo. Levas julkaisi myös matkakirjoja, joissa valotettiin eloisasti kohteen – Itävallan, Mallorcan tahi Gotlannin – kulttuurihistoriaa ja nykyisyyttä. Matkoilla seurasi mukana hänen puolisonsa, filosofian maisteri Ulrika (Ulla) Kajanto. == Teoksia == * Syntymähoroskooppi: Astrologian alkeiskirja (Horoskoopin lukeminen). Mystica, Helsinki 1925 (nimellä Benno A. Lehmann) * Näkymätön käskijä ja muita kertomuksia. WSOY 1928 (nimellä Benno A. Piispanen) * Jean Sibelius ja hänen Ainolansa. Otava 1945 * Kameran taidetta. Toimittaneet Santeri Levas ja Arvi Hanste. Kameraseura & WSOY 1946 * Helsinki: valoa ja varjoa. Toimittaneet Arvi Hanste, Santeri Levas ja Veli Molander. WSOY 1950 * Suuren säveltäjän rakkaus: Robert ja Clara Schumannin elämäntarina. WSOY 1952 * Jättiläisten jäljissä: Autolla Itävallassa ja muuallakin. WSOY 1955 * Nuori Sibelius: Jean Sibelius, muistelma suuresta ihmisestä: ensimmäinen osa. WSOY 1957 * Järvenpään mestari: Jean Sibelius, muistelma suuresta ihmisestä: toinen osa. WSOY 1960 * Kultaisen saaren kevät: Kirja Mallorcasta ja sen rakastavaisista. WSOY 1963 * Ihmisiä Itämeren aurinkosaarella: Tarua ja totta Gotlannista. WSOY 1966 * Romanttinen reitti halki Saksan: Autolla Itämereltä Baijerin alpeille. WSOY 1971 * Jean Sibelius: Muistelma suuresta ihmisestä. WSOY 1986 (ilmestyi aiemmin 2-osaisena: Nuori Sibelius, 1957 ja Järvenpään mestari, 1960) ==Lähteet== == Aiheesta muualla == * Suomen Valokuvataiteen museo: Sumusta sommitteluun -verkkonäyttelyn valokuvaajat. Luokka:Suomalaiset kirjailijat Luokka:Suomalaiset valokuvaajat Luokka:Vuonna 1899 syntyneet Luokka:Vuonna 1987 kuolleet
M/S Rosala II

thumb|250px|M/S Rosala II saapumassa Tunnhamniin. M/S Rosala II () on suomalainen yhteysalus, joka 2010-luvulla on liikennöinyt pääasiassa Ahvenanmaan saariston lyhyillä reiteillä Kumlinge-Enklinge ja Åva-Jurmo. Aiemmin Rosala II on liikennöinyt Hiittisten saaristossa muun muassa Kasnäsistä Vänöön, Taalintehtaalle ja Öröön. Vuosina 1988–1989 alus palveli myös Rymättylän sekä Iniön reittialueilla. Aluksen omistaa Suomen valtion liikelaitoksen Arctia Shippingin Saaristovarustamo. Rosala II on rakennettu vuonna 1975 Rauma-Repolan Savonlinnan telakalla ja liikennöi vuonna 1981 tapahtuneeseen pidennykseensä asti Kiviapajan ja Savonlinnan välillä nimellä Sääminki. Sen pituus on (pidennyksen jälkeen) 33,3 metriä ja leveys 6,6 metriä. Alukselle mahtuu 110 matkustajaa ja kahdeksan henkilöautoa. Samaan tapaan on pidennetty myös sisaralukset Rosala ja Jurmo eli nykyiset Capella ja Falkö sekä M/S Satava. Rosala II törmäsi 16. maaliskuuta 2004 Örön pohjoispuolella kelirikkovene Högsåran kanssa. Tapahtumasta ei aiheutunut henkilövahinkoja, mutta Högsåran ohjaamo kärsi vakavia vahinkoja. ==Lähteet== Rosala II Luokka:Rauma-Repolan valmistamat alukset
Iwane Matsui

Iwane Matsui (, 27. heinäkuuta 1878 – 23. joulukuuta 1948) oli japanilainen keisarillisen armeijan kenraali toisen maailmansodan aikana. Hänet lähetettiin joukkoineen Kiinaan, missä hän syyllistyi Nanjingin joukkomurhaan. Sodan jälkeen hän joutui kansainvälisen sotarikostuomioistuimen eteen vastaamaan sotarikossyytteisiin kaukoidässä. Hänet tuomittiin kuolemaan ja hirtettiin vuonna 1948. Luokka:Japanilaiset toisen maailmansodan sotilaat Luokka:Japanilaiset kenraalit Luokka:Japanilaiset teloitetut Luokka:Sotarikoksista teloitetut Luokka:Vuonna 1878 syntyneet Luokka:Vuonna 1948 kuolleet
Kenji Doihara

Kenji Doihara (, 8. elokuuta 1883 – 23. joulukuuta 1948) oli japanilainen kenraali toisen maailmansodan aikana. Hän oli yksi Japanin Mantšurian invaasion pääsuunnittelijoista. Hän saikin lempinimen "Mantšurian Lawrence" vertauksena Arabian Lawrenceen. Sodan jälkeen hän joutui kansainvälisen sotarikostuomioistuimen eteen Tokiossa. Hänet tuomittiin kuolemaan ja hirtettiin vuonna 1948. Luokka:Japanilaiset toisen maailmansodan sotilaat Luokka:Japanilaiset kenraalit Luokka:Japanilaiset teloitetut Luokka:Sotarikoksista teloitetut Luokka:Vuonna 1883 syntyneet Luokka:Vuonna 1948 kuolleet
Sevillan metro

Sevillan metro () on metrojärjestelmä Sevillassa Espanjassa. Sen ensimmäinen linja avattiin huhtikuussa 2009. Sevillan lisäksi linja ulottuu naapurikuntiin Mairena del Aljarafeen, San Juan de Aznalfaracheen ja Dos Hermanasiin. == Linjat == Sevillan metro tulee koostumaan seuraavista linjoista: Linja Pituus Asemia Avattu Olivar de Quinto ↔ Ciudad Expo 18,2 km 22 2. huhtikuuta 2009 Torreblanca ↔ Puerta Triana 12,5 km 17 – Pino Montano ↔ Hospital V. de Valme 18,5 km 23 – Circular 15 km 19 – == Lähteet == == Aiheesta muualla == * Metro de Sevilla * Sevilla21.com: Metro de Sevilla * UrbanRail.Net: Metro de Sevilla *
Marcus Furius Camillus

Marcus Furius Camillus (300-luku eaa.) oli roomalainen sotilas ja poliitikko. Tiedot Camilluksen elämästä ovat sekoitus historiaa ja myyttiä. Livius kutsui Camillusta Rooman toiseksi perustajaksi. Camillus valtasi Vejin etruskikaupungin vuonna 396 eaa. ja Faleriin kaupungin pian tämän jälkeen. Kerrotaan että Camillus karkotettiin Roomasta koska kaupunkien valtauksessa saatu saalis jaettiin epäreilulla tavalla. Camillus pakeni Ardeaan. Tarinan mukaan hänet valittiin diktaattoriksi sen jälkeen, kun gallialaiset olivat ryöstäneet Rooman vuonna 390 eaa. Camillus kukisti gallialaiset ja otti takaisin heidän Roomasta ryöstämänsä kullan. Tämän tarinan todenperäisyydestä ei ole tietoa. Camilluksella oli suuri rooli plebeijien ja patriisien välisen kiistan selvittelyssä. Camillus uudisti myös Rooman armeijaa. 380-luvulla eaa. Camillus kukisti eekvit ja volskit. 367 eaa. Rooman plebeijien ja patriisien välien kiristyessä Camillus vannoi rakentavansa temppelin Concordia- jumalattarelle. Temppeli rakennettiin Capitolium-kukkulan juurelle. Perimätiedon mukaan Camillus kuoli 82-vuotiaana ruttoon vuonna 365 eaa. == Lähde == * Luokka:Roomalaiset sotilaat
Apollinaris Patera

Apollinaris Patera on kilpitulivuori Marsissa. Se sijaitsee Marsin eteläisellä pallonpuoliskolla, lähellä päiväntasaajaa ja kaakkoon Elysium Planitian tulivuorista. Tulivuori on noin 5 kilometriä korkea ja läpimitaltaan 296 kilometriä. Sen huipulla on muodoltaan epätasainen kraatteri. Luokka:Marsin tulivuoret
Ağrı

Ağrı on kaupunki Turkin itäosassa lähellä Iranin rajaa. Se on Ağrın maakunnan pääkaupunki. Se on aiemmin tunnettu nimillä Karaköse ja Karakilisa. Kaupungissa on arviolta 112 339 asukasta (vuonna 2014). == Lähteet == == Aiheesta muualla == * Kaupungin viralliset kotisivut Luokka:Ağrın maakunnan piirikunnat Agri
Sebastian Rosner

Sebastian Rosner (s. 1983) on saksalainen pistooliampuja. Sebastian Rosner on saavuttanut MM-kilpailuissa Lahdessa 2002 henkilökohtaista ja joukkuepronssia 10 metrin ilmapistoolissa. == Aiheesta muualla == *ISSF:n kuvaus Luokka:Saksalaiset ampujat Luokka:Vuonna 1983 syntyneet Luokka:Elävät henkilöt
Martin Behrendt

Martin Behrendt (s. 24. helmikuuta 1982 Perleberg) on saksalainen pistooliampuja ja maailmanmestari. Martin Behrendt voitti 25 metrin olympiapistoolin MM-kilpailuissa Lahdessa 2002 henkilökohtaisen ja joukkuemaailmanmestaruuden. ==Lähteet== *Profiili ISSF Newssissä *ISSF:n tietokanta Luokka:Saksalaiset ampujat Luokka:Vuonna 1982 syntyneet Luokka:Elävät henkilöt
Thomsonin atomimalli

Thomsonin atomimalli (tunnetaan myös rusinapulla- tai rusinakakkumallina) on yksi ensimmäisistä tieteellisiin havaintoihin perustuvista atomimalleista. Atomimalli on nimetty kehittäjänsä, elektronin löytäjän Joseph John Thomsonin mukaan. Thomson esitti mallinsa vuonna 1904. Thomsonin atomimallissa positiivinen varaus oli jakautunut tasaisesti koko pallomaisen atomin alueelle. Negatiiviset elektronit sijoittuivat yksitellen mutta tasaisesti atomin sisälle kuin rusinat pullaan, josta myös mallin toinen nimi, rusinapullamalli, on saanut nimensä. Thomsonin atomimallin korvasi vuonna 1911 Rutherfordin atomimalli, jonka ovat vuorostaan korvanneet sekä Bohrin atomimalli että kvanttimekaaninen atomimalli. Luokka:Fysiikan historia Luokka:Vanhentuneet tieteelliset teoriat
Le Mat -pokaali

Le Mat -pokaali () on Ruotsin jääkiekon mestaruussarjan voittajalle myönnettävä palkinto. Le Mat -pokaali on Ruotsin vanhin ammattilaisurheilun palkinto. Sen lahjoitti Raoul Le Mat vuonna 1926. Vuodesta 1976 asti Le Mat -pokaali on jaettu SHL:n mestarille. Luokka:SHL:n palkinnot
Thomas Müller (ampuja)

Thomas Müller (s. 1. joulukuuta 1983 Gera) on saksalainen pistooliampuja. Thomas Müller saavutti MM-kilpailuissa Lahdessa 2002 poikien sarjassa 25 metrin olympiapistoolissa joukkuemaailmanmestaruuden ja henkilökohtaista hopeaa. ==Lähteet== *Profiili ISSF Newsissä *ISSF:n tietokanta Luokka:Saksalaiset ampujat Luokka:Vuonna 1983 syntyneet Luokka:Elävät henkilöt
Sirkus saapuu tivoliin

Sirkus saapuu tivoliin on suomalaismuusikko Pave Maijasen studioalbumi. Se julkaistiin vuonna 1994. Albumi on miksattu MTV Musiikki-studioissa syyskuussa 1994. == Kappaleet == # # # # # # # # # # # # == Kokoonpano == * Pave Maijanen – basso, sähköurut, syntetisoijat, kitarat, laulu, miksaus, tuottaja * Tommi Viksten – kitarat, taustalaulut * Sami Kuoppamäki – rummut * J-P Virtanen – piano, sähköpiano, hammond B 3 * Nipa Nieminen – keittiö, sauna === Vieraileva muusikko === * Pepa Päivinen – tenorisaksofoni (kappale 2) === Muut tekijät === * Hämis Hämäläinen – äänittäjä, miksaaja * Tommi Viksten – tuottaja, miksaaja * Mika Jussila – masteroija (Finnvox-studiot) * Petri Issakainen – valokuva * Eero Heikkinen – kansikuva, layout (Neo-Geo) == Lähteet == Luokka:Vuoden 1994 albumit Luokka:Pave Maijasen albumit Luokka:Pave Maijasen tuottamat albumit
Julien Dufour

Julien Dufour (s. 1. kesäkuuta 1982 Pariisi) on ranskalainen pistooliampuja. Julien Dufour saavutti MM-kilpailuissa Lahdessa 2002 25 m vakiopistoolissa henkilökohtaista ja joukkuepronssia. ==Lähteet== *Profiili ISSF Newssissä *ISSF:n tietokanta Luokka:Ranskalaiset ampujat Luokka:Vuonna 1982 syntyneet Luokka:Elävät henkilöt
Tähdistökentällinen

Tähdistökentällinen tai all stars -kentällinen on joukkuepeleissä sarjan tai turnauksen päätteeksi joskus valittava kentällinen, jossa jokaiselle pelipaikalle valitaan paras pelaaja. Usein kentällisiä voi olla kaksi, eli ykköstähdistö ja kakkostähdistö. Tähdistökentällinen nimetään useimmiten vain kunnioitustarkoituksessa, eivätkä ne esiinny varsinaisena pelaavana kokoonpanona. Esimerkkejä tähdistökentällisistä: * NHL:n tähdistökentälliset * WHA:n tähdistökentällinen * SM-liigan tähdistökentällinen * KHL:n tähdistökentällinen * Ruotsin jääkiekon tähdistökentällinen * Jääkiekon olympiaturnauksien tähdistökentällinen * Jääkiekon maailmanmestaruuskilpailujen tähdistökentällinen * Salibandyn maailmanmestaruuskilpailujen tähdistökentällinen *
Vladimir Išatšenko

Vladimir Išatšenko (Владимир Николаевич Исаченко; s. 27. joulukuuta 1982 Temirtaw) on kazakstanilainen pistooliampuja ja maailmanmestari. Vladimir Išatšenko saavutti MM-kilpailuissa Lahdessa 2002 poikien sarjassa henkilökohtaisen maailmanmestaruuden 50 m pistoolissa ja joukkuemaailmanmestaruuden 25 m urheilupistoolissa. Lisäksi hän saavutti MM- hopeaa 25 m vakiopistoolin henkilökohtaisessa ja joukkuekilpailussa sekä 25 m urheilupistoolin henkilökohtaisessa kilpailussa. ==Lähteet== *Profiili ISSF Newssissä *ISSF:n tietokanta Luokka:Kazakstanilaiset ampujat
Jonni

Jonni on suomalaisen miehen etunimi. Jonnin nimipäivä on 29. maaliskuuta, jolloin on myös Jounin, Jonin, Joonaksen, Joonan ja Jonnen nimipäivä. Nimet Jonni ja Jonne ovat muunnoksia Johannes-nimen englantilaisesta vastineesta John tai skandinaavisesta nimestä Jon.Pentti Lempiäinen: Suuri etunimikirja, s. 503, Otava 1999, 2. painos Otava 2001, ISBN 951-0-23323-4 Vuoden 2019 loppuun mennessä Jonni-nimen on Digi- ja väestötietoviraston tietojen mukaan saanut 725 henkilöä. == Tunnettuja Jonni-nimisiä == * Jonni Aromaa, J. Huimapää (s. 1962), laulaja. * Jonni Blomqvist (s. 1998), aitajuoksija * Jonni Heikkinen (s. 1986), jalkapalloilija * Jonni Hellström, oik. Karl Johan Hellström (1907–1989), nyrkkeilijä * Jonni Myyrä, oik. Joonas Myyrä (1892–1955), keihäänheittäjä ja olympiavoittaja * Jonni Peräaho (s. 1994), jalkapalloilija * Jonni Sauli, alk. John Saxelin (1881–1957), kasvinjalostaja ja maanviljelysopin professori * Jonni Vauhkonen (s. 1975), jääkiekkoilija == Kuvitteellisia Jonneja == * Jonni Hurjapää, Johnny Hazard, Frank Robbinsin sarjakuvan päähenkilö ==Lähteet== Luokka:Etunimet
Tropinoni

Tropinoni (C8H13NO) on alkaloidi, joka on atropiinin esiaste, jonka synteesi oli merkittävä edistysaskel synteettisen kemian alalla. == Synteesi == Ensimmäisen kerran tropinonia syntetisoi Richard Willstätter vuonna 1901. Aikaisemmin Wilstätter oli syntetisoinut kokaiinia tropinonista. Tropinonin synteesin lähtöaine oli sykloheptanoni. Synteesi oli monivaiheinen eikä kovin tehokas. Robert Robinson valmisti tropinonia kokonaissynteesillä ensimmäisen kerran vuonna 1917. Synteesi oli merkittävä askel sen kohtalaisen yksinkertaisuuden ja tehokkuuden ansiosta. Reaktion lähtöaineina käytetään melko yksinkertaisia yhdisteitä sukkinaldehydiä, metyyliamiinia ja asetonidikarboksyylihappoa tai asetonia.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 1.7.2014 1\. Sekundäärisen amiinin ja aldehydin nukleofiilisessä additiossa syntyy imiini ja poistuu vettä. 2. Toinen nukleofiilinen additio ja ensimmäinen rengas sulkeutuu. 3. Asetonikarboksylaatin enolaatti-ionin Mannich-reaktio. 4. Uusi enolaatin muodostumisreaktio, jossa poistuu vettä. 5. Toinen Mannich-reaktio 6. Kahden karboksyyliryhmän poisto ja lopputuote. ==Lähteet== == Aiheesta muualla == *PubChem *DrugBank: Tropinone *KEGG: Tropinone *Chemblink: Tropinone Luokka:Alkaloidit Luokka:Ketonit
Runoja (Siljo)

Runoja on suomalaisen runoilijan Juhani Siljon esikoisrunokokoelma, joka ilmestyi WSOY:n kustantamana vuonna 1910. Siljo julkaisi kokoelmansa nimellä J. Siljo. Kokoelmassa näkyivät jo selvinä Siljon keskeiset teemat ja sen sanotaan tuoneen käänteen suomalaiseen runouteen. Liisa Enwald on kirjoittanut Unto Kupiaista lainaten, että sen myötä “’leinolaisesta’ laulusta, huolettomasta väljyydestä, siirryttiin pidättyvyyteen, eettiseen kutsumustietoisuuteen”. Keskeisessä osassa kokoelman runoissa ovat minuuden rakentaminen, itseys, tinkimättömyys ja tahto. Herkempiä lyyrisiä sävyjä on nähty kokoelman loppupuolelle sijoittuvassa sarjassa Kulkurin kesälauluja. Excelsior-runon alkusäkeiden "Kuin jännitetty jousi on tahtoni mun. / Sain auringolta käskyn ja määrän." on sanottu ylistävän puhdassydämistä idealismia ja niissä on nähty kaikuja Schopenhauerlaisesta elämisen tahdosta. Kirjailija Olavi Siippainen on todennut Excelsiorista, että se on hänen mielestään ylevintä, mitä taiteilijakutsumuksesta on kirjoitettu. ==Lähteet== Luokka:Suomalaiset runokokoelmat Luokka:Vuoden 1910 kirjat
Kuntakokous

Kuntakokous oli kunnanvaltuustojen edeltäjä, joka perustui Suomen säätyjen 6. helmikuuta 1865 päättämään asetukseen kunnallishallinnosta maalla. Tuolloin Suomen evankelis-luterilaisen kirkon seurakuntahallinto erotettiin maallisesta kunnallishallinnosta. Sitä ennen pitäjä oli tarkoittanut kirkollisveron keräämisaluetta ja hallintopitäjä maallisten verojen. Pitäjänkokouksia oli johtanut Suomen evankelis-luterilaisen kirkon seurakunnan kirkkoherra. Jokaisella veroa maksavalla kuntalaisella, joka ei ollut toisen isäntävallan alainen, oli oikeus saapua kuntakokoukseen ja käyttämään siellä puhe- ja äänivaltaa. Äänioikeus oli myös naisella, jos hän hallitsi itse omaisuuttaan. Yhtiöillä, alaikäisten holhoojilla, jakamattomilla kuolinpesillä ja konkurssipesän uskotuilla miehillä oli myös äänioikeus. Äänivalta määräytyi veronmaksun mukaisesti siten, että verotettavasta sadan markan tulosta, josta kannettiin veroa kulloinkin määrättävä yksi veroäyri antoi yhden äänen oikeuden (vrt. v. 1872 säädetty kaupunkien kunnallisasetuksessa päätäntävaltaa alle 2000 asukkaan kaupungissa asetettiin käyttämään raastuvanoikeus, jossa vasta "kahden äyrin" kaupunkilaisilla oli yhden äänen äänioikeus). Korkein mahdollinen äänimäärä oli 1/6 kokouksessa fyysisesti läsnäolleiden äänimäärän summasta.Mikko Juva, Suomen Kansan Historia IV, Kansallinen herääminen, 316., (1966), Otava Toimeenpanoa varten kuntakokous asetti kunnallislautakunnan. Se oli näin kunnanhallituksen edeltäjä. Koska osallistuminen kuntakokouksiin oli satunnaista, julkaistiin 15. kesäkuuta 1898 asetus maalaiskuntain kunnallishallinnosta, jossa mahdollistettiin siirtyminen välilliseen päättämiseen siten, että kuntakokous valitsi pysyviä kunnanvaltuusmiehiä, jotka olivat kunnanvaltuutettujen edeltäjiä. Kuntakokoukselle itselleen jäivät kuitenkin päätettäviksi 32. pykälän mukaan: * lahjoituksen tai testamentin kautta kunnan omaisuudeksi tulleen kiinteistön tai oikeuden myyminen, panttaaminen tai vaihtaminen sekä sellainen välipuhe tai sovinto, joka niitä muuttaisi, * kiinteän omaisuuden ostaminen, * uusi yritys, jotka varten yleinen taksoitus on tarpeen, * lainan ottaminen kunnan yhteisiin tarpeisiin, * kuntakokouksen ja kunnallislautakunnan esimiehen, varaesimiehen, kunnanvaltuusmiesten, yhteiseen kuntakokoukseen lähetettävien edusmiesten sekä kunnallislautakunnan jäsenten ja varajäsenten, niin myös taksoitus- ja tutkijalautakunnan jäsenten vaali. == Lähteet == Luokka:Suomen kunnallishallinto
Matteo Priamo

Matteo Priamo (s. 20. maaliskuuta 1982 Castelfranco Veneto) on Italialainen maantiepyöräilijä. Hän ajoi ammattilaisena vuosina 2006−2008 edustaen joukkuetta, joka tunnettiin vuoteen 2007 saakka nimellä Ceramica Panaria ja sittemmin CSF Group Navigare. Priamo voitti vuonna 2005 yhden päivän kilpailut GP Città di Felino ja Trofeo G. Bianchin. Seuraavana vuonna hän sijoittui kolmanneksi Tirreno–Adriaticon mäkikilpailussa. Vuonna 2007 hän voitti toisen etapin Circuit de Lorraine -ajossa ja sijoittui toiseksi Giro di Toscana -kilpailussa. Priamo voitti vuonna 2008 kolmannen ja viidennen osuuden International Presidency Turkey Tour -kilpailussa. Saman vuoden Italian ympäriajossa hän voitti kuudennen etapin kukistettuaan loppukirissä Alan Pérezin. Kaksikko oli irtautunut muutamaa kilometriä aiemmin 11 miehen kärkiryhmästä. Vuonna 2009 Priamo sai neljän vuoden kilpailukiellon dopingaineiden välittämisestä joukkuekaverilleen Emanuele Sellalle. == Lähteet == *Matteo Priamo Trap-Friis -tietokannassa *Matteo Priamo cyclingarchives.com-tietokannassa ===Viitteet=== Luokka:Italialaiset maantiepyöräilijät Luokka:Dopingrikkomuksesta tuomitut italialaiset Luokka:Dopingrikkomuksesta tuomitut pyöräilijät Luokka:Vuonna 1982 syntyneet Luokka:Elävät henkilöt
Seutukaavaliitto

Seutukaavaliitto oli seutukaavasta päättämiseksi perustettu monikunnallinen alueellinen päätöksentekoelin. Seutukaavaliitto oli lakisääteinen kuntayhtymä, jonka perustamisesta ja tehtävistä oli säädetty vuonna 1959 voimaan tulleessa rakennuslaissa. Sen tehtävä siirtyi nykyisille maakuntien liitoille 1993 Suomen paikallishallinnon uudistuksessa, jossa aiemmat seutukaavaliitot ja maakuntaliitot yhdistettiin nykyisiksi maakuntien liitoiksi. Seutukaavaliiton päättävien elinten jäsenet nimittivät kunnanvaltuustot. Seutukaavaliittojen tuottamat seutukaavat muuttuivat 1. tammikuuta 2010 maakuntakaavoiksi.Varsinais-suomen kaavahistoriaa Varsinais-suomi.fi Seutukaavaliiton tehtävänä oli toimeenpanna aluesuunnittelua. Suomessa aluesuunnittelun katsotaan alkaneen 1942 Alvar Aallon Kokemäenjokilaakson aluesuunnitelmasta. Käsitteen seutuasemakaavasta ilmaisi ensimmäisenä I. O. Meurman kirjassaan asemakaavaoppi, 1946. Sisäasiainministeriö antoi seutukaavamääräyksen 1963. == Luettelo seutukaavaliitoista == Seutukaavaliitto Lääni Vuosi Jatkaja Vuosi Nykyviranomainen Ahvenanmaan seutukaavaliitto Ahvenanmaan lääni 1959 Päijät-Hämeen seutukaavaliitto Hämeen lääni, Mikkelin lääni, Uudenmaan lääni 1959 Päijät-Hämeen liitto Päijät-Hämeen liitto Tampereen seutukaavaliitto Hämeen lääni, Turun ja Porin lääni 1959 Pirkanmaan liitto 1991 Pirkanmaan liitto Varsinais-Suomen seutukaavaliitto Turun ja Porin lääni 1959 Varsinais-Suomen liitto Varsinais-Suomen liitto Satakunnan seutukaavaliitto Turun ja Porin lääni 1959 Satakuntaliitto Satakuntaliitto Kanta-Hämeen seutukaavaliitto Hämeen lääni 1959 Hämeen liitto 1991 Hämeen liitto Kymenlaakson seutukaavaliitto Kymen lääni 1959 Kymenlaakson liitto Kymenlaakson liitto Etelä-Karjalan seutukaavaliitto Kymen lääni 1959 Etelä- Karjalan liitto 1991 Etelä-Karjalan liitto Pohjois-Karjalan seutukaavaliitto Pohjois-Karjalan lääni 1959 Pohjois-Karjalan maakuntaliitto Pohjois-Karjalan maakuntaliitto Pohjois-Savon seutukaavaliitto Kuopion lääni 1959 Pohjois-Savon liitto 1991 Pohjois-Savon liitto Etelä-Savon seutukaavaliitto Mikkelin lääni 1959 Etelä-Savon maakuntaliitto Etelä-Savon maakuntaliitto Keski-Suomen seutukaavaliitto Keski-Suomen lääni 1959 Keski-Suomen liitto 1991 Keski-Suomen liitto Vaasan läänin seutukaavaliitto Vaasan lääni 1959 Etelä-Pohjanmaan liitto, Keski-Pohjanmaan liitto, Pohjanmaan liitto Etelä-Pohjanmaan liitto, Keski-Pohjanmaan liitto, Pohjanmaan liitto Pohjois-Pohjanmaan seutukaavaliitto Oulun lääni 1959 Pohjois-Pohjanmaan liitto Pohjois-Pohjanmaan liitto Kainuun seutukaavaliitto Oulun lääni 1959 Kainuun liitto Kainuun liitto Lapin seutukaavaliitto Lapin lääni 1959 Lapin liitto Lapin liitto Länsi-Uudenmaan seutukaavaliitto Uudenmaan lääni 1959 Uudenmaan liitto Uudenmaan liitto Läntisen Uudenmaan seutukaavaliitto Uudenmaan lääni 1959 Uudenmaan liitto Uudenmaan liitto Helsingin seutukaavaliitto Uudenmaan lääni 1959 Uudenmaan liitto Uudenmaan liitto Itä-Uudenmaan seutukaavaliitto Uudenmaan lääni 1959 Itä-Uudenmaan liitto Uudenmaan liitto == Lähteet == Luokka:Kaavoitus Luokka:Suomen kunnallishallinto Luokka:Kuntayhtymät
Godfrey Kneller

Godfrey Kneller (8. elokuuta 1646 – 19. lokakuuta 1723) oli Englannissa pitkään työskennellyt barokin ajan taidemaalari. Hän tuli tunnetuksi muotokuvillaan, joiden joukossa ovat The Chinese Convert (1687) ja kuuluisa John Vanbrughia esittävä työ. Syntyjään Kneller oli Lyypekistä, Saksasta. Shen Fo-tsung.jpg|The Chinese Convert 1687. GodfreyKneller- IsaacNewton-1689.jpg|Isaac Newton, 1689. JohnLocke.png|John Locke, 1697. John Vanbrugh.jpg|John Vanbrugh, vuosien 1704 ja 1710 väliltä. Luokka:Englantilaiset taidemaalarit Luokka:Saksalaiset taidemaalarit Luokka:Vuonna 1646 syntyneet Luokka:Vuonna 1723 kuolleet Luokka:Barokkitaiteilijat Luokka:Muotokuvamaalarit
Swissmetro

Swissmetro oli sveitsiläinen kansallinen joukkoliikennehanke, joka lopetettiin vuonna 2009 tuen puutteen vuoksi. Se perustui matalapainetunneleissa kulkeviin maglev-tyyppisiin suurnopeusjuniin. Junien huippunopeudeksi olisi tullut noin 500 kilometriä tunnissa. Projektiin osallistui Swissmetro AG sekä Sveitsin valtio ja yliopistot, erityisesti tekninen yliopisto EPFL. Projektin tarkoituksena oli lyhentää maan sisäiset matkustusajat merkittävästi. Vaikka EPFL on tehnyt alustavia simulaatioita, on epätodennäköistä että hanketta käynnistettäisiin uudelleen lähitulevaisuudessa. == Aiheesta muualla == *Swissmetro Luokka:Kuvitteellinen tekniikka Luokka:Suurnopeusjunat Luokka:Sveitsin rautatieliikenne
Lahden sotilassairaala

Lahden sotilassairaala perustettiin vuonna 1914 kehotuksesta ensimmäisen maailmansodan haavoittuneita venäläisiä sotilaita varten. Aloitteen sairaalan perustamisesta teki Hollolan kunnan aloitteesta Hollolan kihlakunnan ja Jämsän kihlakunnan kunnat. Sairaalaan liittyviä asioita käsiteltiin kuntien yhteisissä kuntakokouksissa. Suomen Senaatti päätti Lahden sotilassairaalan lakkauttamisesta 1. syyskuuta 1916 alkaen. Sotilassairaalan toimipisteitä olivat Lahden kunnallissairaala ja kansanopisto.Arno Forsius. Lahden kunnallisen sairaankuljetuksen historiaa . Viitattu 13.7.2014. ==Lähteet== Luokka:Lahden sairaalat Luokka:Suomen suuriruhtinaskunta Luokka:Suomen sosiaali- ja terveyshuollon historia
Atlanta Hawks

Atlanta Hawks on koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on State Farm Arena Atlantassa, Georgiassa. Joukkue on voittanut mestaruuden vuonna 1958, jolloin sen nimenä oli St. Louis Hawks. Nykyisellä nimellään joukkue on pelannut kaudesta 1968–1969 alkaen. Suomalainen Hanno Möttölä pelasi Hawksissa vuosina 2000–2002 ensimmäisenä suomalaisena NBA-koripalloilijana. Seurassa ovat pelanneet myös muun muassa Bob Pettit, Cliff Hagan, Lenny Wilkens, Zelmo Beaty, Richie Guerin, Lou Hudson, Pete Maravich, Walt Bellamy, John Drew, Tree Rollins, Dominique Wilkins, Kevin Willis, Mookie Blaylock, Dikembe Mutombo, Jason Collier, Al Horford ja Dwight Howard. == Menestys kausittain 2000-luvulla == Kausi Voitot Tappiot Voittoprosentti Valmentaja Pudotuspelit 1999–2000 28 54 34,1 Lenny Wilkens – 2000–2001 25 57 30,5 Lon Kruger – 2001–2002 33 49 40,2 Lon Kruger – 2002–2003 35 47 42,7 Lon Kruger, Terry Stotts – 2003–2004 28 54 34,1 Terry Stotts – 2004–2005 13 69 15,9 Mike Woodson – 2005–2006 26 56 31,7 Mike Woodson – 2006–2007 30 52 36,6 Mike Woodson – 2007–2008 37 45 45,1 Mike Woodson 1. kierros 2008–2009 47 35 57,3 Mike Woodson 2. kierros 2009–2010 53 29 64,6 Mike Woodson 2. kierros 2010–2011 44 38 53,7 Larry Drew 2. kierros 2011–2012 40 26 60,6 Larry Drew 1. kierros 2012–2013 44 38 53,7 Larry Drew 1. kierros 2013–2014 38 44 46,3 Mike Budenholzer 1. kierros 2014–2015 60 22 73,2 Mike Budenholzer Konferenssifinaalit 2015–2016 48 34 58,5 Mike Budenholzer 2. kierros 2016–2017 43 39 52,4 Mike Budenholzer 1. kierros 2017–2018 24 58 29,3 Mike Budenholzer – 2018–2019 29 53 35,4 Lloyd Pierce – == Lähteet == Luokka:NBA-seurat Luokka:Yhdysvaltalaiset koripalloseurat Luokka:Atlantan urheilu
Washington Wizards

Washington Wizards on yhdysvaltalainen koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on Capital One Arena Washingtonin kaupungissa. Seura perustettiin Chicagossa vuonna 1961 nimellä Chicago Packers, mutta jo seuraavalla kaudella 1962–1963 seura esiintyi nimellä Chicago Zephyrs. Vuonna 1963 seura muutti Baltimoreen ja vaihtoi nimensä Baltimore Bulletsiksi. Sillä nimellä seura esiintyi vuoteen 1972 asti, kunnes se muutti nykyiseen kotikaupunkiinsa Washingtoniin. Washingtoniin siirtymisensä jälkeen seura on pelannut nimellä Capital Bullets vuosina 1973–1974, nimellä Washington Bullets vuosina 1974–1997 ja nykyisellä nimellään vuodesta 1997 lähtien. == Jäädytetyt pelinumerot == * 10 – Earl Monroe (1967–1971) * 11 – Elvin Hayes (1972–1981) * 25 – Gus Johnson (1963–1972) * 41 – Wes Unseld (1968–1981, päävalmentaja 1987–1994) * 45 – Phil Chenier (1971–1979) == Muita kuuluisia pelaajia == * Walt Bellamy (1961–1965) * Bailey Howell (1964–1966) * Dave Bing (1975–1977) * Moses Malone (1986–1988) * Michael Jordan (2001–2003) * Gilbert Arenas (2003–2010) * John Wall (2010–) == Aiheesta muualla == * Viralliset kotisivut Luokka:NBA-seurat Luokka:Yhdysvaltalaiset koripalloseurat Wizards
Jean Mistler

Jean Mistler (1. syyskuuta 1897 – 11. marraskuuta 1988) oli ranskalainen kirjailija ja poliitikko. Hän toimi Parti républicain, radical et radical- socialisten jäsenenä maansa parlamentissa vuosina 1928–1940. Mistler istui Ranskan akatemiassa (14. tuoli) vuodesta 1966 kuolemaansa 91-vuotiaana. Hän oli akatemian pääsihteerinä vuodesta 1974 eroamiseensa 1985. Luokka:Ranskalaiset kirjailijat Luokka:Ranskalaiset poliitikot Luokka:Ranskan akatemian jäsenet Luokka:Vuonna 1897 syntyneet Luokka:Vuonna 1988 kuolleet
Orlando Magic

Orlando Magic on koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on Kia Center Orlandossa, Floridassa. Orlando Magic on kaksi kertaa, vuosina 1995 ja 2009 päässyt pelaamaan NBA-finaaleissa. Vuonna 1995 se hävisi finaalisarjan Houston Rocketsille otteluvoitoin 0–4 ja vuonna 2009 Los Angeles Lakersille 1–4. Vuoden 1995 joukkueessa pelasivat muun muassa Shaquille O'Neal, Anfernee Hardaway, Horace Grant, Dennis Scott, Anthony Bowie, Jeff Turner ja Darrell Armstrong; joukkueen päävalmentajana toimi Brian Hill. Vuonna 2009 joukkueeseen kuuluivat muun muassa Dwight Howard, Rashard Lewis ja Hidayet Türkoğlu. == Joukkue kaudella 2019–2020 == : Päivitetty 22. lokakuuta 2019 2018-2019 Orlando Magic 2018-2019 Orlando Magic 2018-2019 Orlando Magic 2018-2019 Orlando Magic 2018-2019 Orlando Magic 2 Al-Farouq Aminu 14 D. J. Augustin 5 Mohamed Bamba 24 Khem Birch 7 Michael Carter-Williams 10 Evan Fournier 35 Melvin Frazier 20 Markelle Fultz 00 Aaron Gordon 1 Jonathan Isaac 25 Wes Iwundu 11 Amile Jefferson 4 Josh Magette 8 Terrence Ross 9 Nikola Vučević == Entisiä pelaajia == * Darrell Armstrong * Chucky Atkins * Tony Battie * Michael Doleac * Gordan Giricek * Drew Gooden * Horace Grant * Anfernee Hardaway * Matt Harpring * Dwight Howard * Rashard Lewis * Tracy McGrady * Mike Miller * Jameer Nelson * Victor Oladipo * Shaquille O'Neal * Jason Richardson * Stanley Roberts * Dennis Scott * Scott Skiles * Hidayet Türkoğlu * Jeff Turner == Lähteet == * Orlando Magicin kotisivu Luokka:NBA-seurat Luokka:Yhdysvaltalaiset koripalloseurat Luokka:Vuonna 1989 perustetut urheiluseurat Luokka:Orlandon urheilu
Esa Tikkanen (juoksija)

Esa Johannes Tikkanen (s. 1. elokuuta 1953 Ylitornio) on suomalainen kestävyysjuoksija. Hänen päämatkansa oli maraton. Tikkanen sijoittui 23. lokakuuta 1977 New Yorkin maratonilla neljänneksi. Vuonna 1978 hän sijoittui Bostonin maratonilla kolmanneksi epävirallisella Suomen ennätyksellä 2.11.15, ja hän on yhä viimeisin Bostonissa kärkikolmikkoon yltänyt suomalainen miesjuoksija. Huippujuoksunsa myötä Tikkasen piti edustaa Suomea myös Prahan EM-kisoissa 1978, mutta jalkavaivojen takia kisat jäivät väliin. Vuonna 1979 hän voitti Los Angelesin maratonin. Tikkanen voitti maratonilla Suomen mestaruuden vuonna 1980 ja SM-hopeaa vuonna 1977. Hänen puolisonsa on menestynyt kestävyysjuoksija Päivi Tikkanen (o.s. Kunttu). ==Henkilökohtaiset ennätykset== * 5 000 metriä 13.53,88 (1977) * 10 000 metriä: 28.36,88 (1976) * Maraton: 2.11.15 (1978) ==Lähteet== * * ===Viitteet=== Luokka:Suomalaiset kestävyysjuoksijat Luokka:Vuonna 1953 syntyneet Luokka:Elävät henkilöt
Jessie Jacobs

Jessica Madison Jacobs (14. marraskuuta 1990 – 10. toukokuuta 2008) oli australialainen näyttelijä. Hän tuli tunnetuksi rooleistaan lastensarjoissa Tallijengi, Holly's Heroes ja Fergus McPhail. Jacobs kuoli 17-vuotiaana jäätyään junan alle Cheltenhamin asemalla Melbournessa. Hän opiskeli Sandringham Collegessa. == Lähteet == == Aiheesta muualla == * Luokka:Australialaiset näyttelijät Luokka:Vuonna 1990 syntyneet Luokka:Vuonna 2008 kuolleet
Kiduskansi

Kiduskansi () on luukaloilla esiintyvä joustava läppämäinen anatominen rakenne, joka suojaa kiduksia. Se muodostuu neljästä litteästä kiduskansiluusta sekä niitä peittävästä suomullisesta kalan ihosta. Kiduskannen kaudaalinen reuna toimii useimmilla kaloilla pään ja vartalon rajakohtana. Kiduskannen vuosirenkaista voidaan arvioida kalan ikä. Kalan ikä voidaan arvioida myös laskemalla suomujen vuosirenkaat. Luokka:Kalojen anatomia pt:Opérculo
Operculum

Operculumilla voidaan tarkoittaa seuraavia asioita: * Operculum, latinankielinen nimitys luukalan kiduskannelle * Operculum, osa aivojen otsalohkoa * Operculum, joillakin nilviäisillä kuoren suuaukkoon sopiva sulkulevy.
Jack Weber

Jack Weber (s. 7. maaliskuuta 1995) on yhdysvaltalainen näyttelijä. Hän esiintyi Vic Mackeyn pojan, Matthew'n roolissa televisiosarjassa Shield – lain varjolla. Lisäksi Weber on muun muassa ääninäytellyt animaatioelokuvassa Karhuveljeni Koda 2 (2006); hänellä oli rooli myös elokuvassa Lake City (2008). Weber on kotoisin Virginian osavaltiosta liittovaltion itärannikolta. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1995 syntyneet Luokka:Elävät henkilöt
Ristikirkko

pienoiskuva|Tasavartinen Tuusulan kirkko helmikuussa 2009. pienoiskuva|Ulkoviisteinen Kiimingin kirkko toukokuussa 2006. Ristikirkko on nimensä mukaisesti ristin muotoon rakennettu kirkko. == Ristikirkot Suomessa == Suomessa vanhimmat ristikirkot ovat säilyneet 1600-luvun lopulta, mutta niiden kulta-aika elettiin vasta 1700-luvun loppupuolella. Etuna ristikirkossa oli muun muassa, että saarnastuoli voitiin sijoittaa pitkäkirkkoon verrattuna lähemmäksi kuulijoita. Tasavartisessa ristikirkossa kaikki ristisakarat ovat yhtä pitkät. Ristikirkkoja on tehty myös erivartisina. === Muunnoksia === Perus-ristikirkon pohjakaavaa on muunneltu tekemällä osa nurkista viistettynä. Syynä oli tarve rakentaa isompia kirkkoja, mutta tarpeeksi pitkiä, kelvollisia hirsiä ei saanut. Ongelma ratkaisiin tekemällä kirkon ristisakaroiden ulkonurkkiin viisteet, jolloin kirkosta saatiin normaalipituisilla hirsillä pinta-alaltaan laajempi. Toinen laajennustapa oli tehdä viisteet ristikirkon sisänurkkiin. Suomessa on myös muutama 24-kulmainen ristikirkko, joissa sekä ulko- että sisänurkat ovat viistetyt. Neljäs tapa laajentaa ristikirkkoa oli rakentaa suorakulmaiset laajennusulokkeet sisänurkkiin. Pohjanmaalla kehitetyn menetelmän tulos muistutti itäsuomalaista kahtamoiskirkkoa, mutta kattorakenne oli erilainen. Esimerkiksi Lohtajan kirkko on rakennettu tällä tavalla. ==Katso myös== *pyörökirkko *basilika *Keskeiskirkko == Lähteet == * * Kirkonrakentaja Matti Hongan esiittely Kiimingin seurakunnan sivuilla, Risto Känsälän esitelmä ===Viitteet=== Luokka:Kirkkoarkkitehtuuri
Deathgaze

DEATHGAZE () on japanilainen raskasta metallia soittava ja ulkoasultaan synkkä visual kei -yhtye. Deathgaze on julkaissut kymmenen singleä (joista yksi uusintajulkaisu) ja kolme täyspitkää albumia. == Historia == Deathgazen perustivat laulaja Hazuki, basisti Ai, kitaristi Naoki ja Kanna vuonna 2003. Naoto korvasi Kannan pian yhtyeen perustamisen jälkeen. Deathgazen ensimmäisen singlen 294036224052 julkaisun jälkeen laulaja Hazuki lähti yhtyeestä keväällä 2004 ja perusti oman yhtyeen Lynch.:n. Hänet korvannut Sou liittyi Deathgazeen vielä samana vuonna. Tämä kokoonpano julkaisi useita singlejä ja yhtyeen ensimmäisen albumin. Sou erosi vuoden 2006 lopulla mennäkseen naimisiin. Niihin aikoihin yhtye jäi puolen vuoden tauolle. 11\. marraskuuta 2007 yhtye päätti taukonsa virallisesti basisti Ain siirtyessä laulajaksi. Ai on ollut yhtyeen pääasiallinen säveltäjä ja sanoittaja alkuajoista asti. Hän on vastuussa myös CD-levyjen kuvituksesta. Yhtye esiintyi aiemmin myös sessionimellä Knohhoso (野っ細) soittaen covereita kappaleista, jotka ovat vanhemmilta, suosituilta japanilaisilta rockyhtyeiltä. Ai oli laulaja myös Knohhosossa, jo ennen siirtymistään Deathgazen täyspäiväiseksi laulajaksi. Knohhoso-projekti lopetettiin 28.9.2009, jolloin yhtye soitti viimeisen keikkansa sitä nimeä käyttäen. Deathgaze on löytänyt uuden basistin nimeltä Kosuke. Deathgaze on ilmoittanut, että kitaristi Naoto lähtee yhtyeestä. Lähdölle ei ole annettu tarkkaa syytä, ja he ovat kertoneet Naoton lähtevän musiikkiskenestä ainakin väliaikaisesti. Naoton viimeinen konsertti Deathgazen kanssa on Takadanobaba AREAlla 26. huhtikuuta. Sen jälkeen Naoton paikan ottaa support-kitaristi. == Jäsenet == * Ai (鐚依 tai 藍) – laulu (2008-), basso (2003-2007) * Naoto (直人) – kitara * Kosuke (孝介) - basso * Naoki (直樹) – rummut === Aikaisemmat jäsenet === * Kanna (柑那) - kitara (2003) * Hazuki (葉月) – laulu (2003–2004) * Sou (宗) – laulu (2004–2006) == Julkaisut == ;Albumit * Genocide and Mass Murder (2006) * AWAKE -evoke the urge- (2008) * THE CONTINUATION (2009) * BLISS OUt (2010) * CREATURE (2012) * ENIGMA (2014) ;Singlet * 2940362204052 (2004) * Chaos (2005) * Chaos Vol. 2 (2005) * Downer (2005) * Fuhai to Fusei (2006) * Insult Kiss Me (2008) * DEAREST (2008) * I'm Broken Baby (2008) * abyss (2008) * BLOOD (2009) * SORROW (2010) * Silence/The End (2011) * Useless Sun (2011) * Dead Blaze (2012) * Allure (2013) * THE UNDERWORLD (2013) ;DVDt * BLOODY ALL LOVERS (2010) == Aiheesta muualla == * Viralliset sivut Luokka:Japanilaiset alternative metal -yhtyeet Luokka:Japanilaiset metalcore-yhtyeet
Lapset puhuvat

Lapset puhuvat on suomalainen televisiosarja, jossa päiväkoti-ikäiset lapset selittävät erilaisia sanoja. Selitettävinä ovat olleet muun muassa sanat maanjäristys, kasvihuoneilmiö, orkesteri, kulttuuri, katumus ja ilmastonmuutos. Ohjelmaa esittää Yle Teema. == Lähteet == Luokka:Suomalaiset televisiosarjat
Pougues-les-Eaux

Pougues-les-Eaux Perustiedot Valtio: Région: Burgundi-Franche-Comté Departementti: Nièvre Pinta-ala: 12,72 km² Asukasluku: 2 509 (2007) Asukastiheys: 193 as./km² Pougues-les-Eaux on kunta Ranskassa Nièvren departementissa. Vuonna 1999 kaupungin asukasluku oli 2 492 ja 2009 se oli 2 499.Résultat du recensemant de la population: Pougues-les-Eaux Viitattu 5.3.2013. ==Lähteet== == Aiheesta muualla == *Kaupungin kotisivut Luokka:Nièvren kunnat
Parkers Corner

Parkers Corner on kaupunki Shire of Baw Bawissa Victoriassa Australiassa. Parkers Cornerissa asuu vain 12 asukasta. Luokka:Australian kaupungit Luokka:Victoria (Australia)
Luisana Lopilato

Luisana Loreley Lopilato de la Torre (s. 18. toukokuuta 1987) on argentiinalainen näyttelijä, laulaja ja malli. Hän on esiintynyt useissa telenoveloissa, joiden joukossa ovat Chiquititas ja Rebelde Way. Lopilato kuului Erreway-yhtyeeseen, josta hän kuitenkin lähti kolmen studioalbumin jälkeen. == Diskografia == Lopilaton Errewayn kanssa levyttämät studioalbumit ovat: * Señales (2002) * Tiempo (2003) * Memoria (2004) == Aiheesta muualla == * Luokka:Argentiinalaiset näyttelijät Luokka:Argentiinalaiset laulajat Luokka:Vuonna 1987 syntyneet Luokka:Elävät henkilöt